Mostly men wait at a train station with an empty track to their left and a train and leafless deciduous trees behind them.মার্কিন যুক্তরাষ্ট্রের নিউ জার্সি অঙ্গরাজ্যের অনেক পৌরসভাকে নিত্যযাত্রী শহর হিসেবে গণ্য করা সম্ভব। ছবিতে দেখা যাচ্ছে যে যাত্রীরা মেপলউড রেলস্টেশনে নিউ ইয়র্ক শহরগামী রেলগাড়ির জন্য সকালে ভিড়ের সময় অপেক্ষা করছেন। 
ফিনল্যান্ডের টাম্পেরে শহরের হেরভান্তা এলাকাটি সুউচ্চ আবাসিক অট্টালিকা খণ্ডগুলির জন্য সুপরিচিত, তবে এখানে কিছু বাণিজ্যিক সেবাদানকারী প্রতিষ্ঠান, একটি বিশ্ববিদ্যালয় অঙ্গন ও বেশকিছু অত্যাধুনিক প্রযুক্তি প্রতিষ্ঠান আছে। 
সিদাদি তিরাদেঁতেশ ব্রাজিলের সাঁউ পাউলু নগরীর প্রান্তসীমায় অবস্থিত একটি ঘন জনবসতিপূর্ণ এলাকা, যা মূলত অনেকগুলি সরকারি আবাসন প্রকল্প নিয়ে গঠিত। গড়ে এখানকার অধিবাসীরা প্রতিদিন বাসা থেকে কাজে যাওয়া ও ফেরত আসার পেছনে পৌনে তিন ঘণ্টা সময় ব্যয় করে।
**নিত্যযাত্রী শহর** বলতে এমন একটি লোকালয়কে বোঝায়, যেটি বাণিজ্যিক বা শিল্পভিত্তিক নয়, বরং মূলত আবাসিক প্রকৃতির, যেখানকার অধিবাসীরা প্রতিদিন অনেক সময় ধরে দূরে অবস্থিত মূল নগরীতে অবস্থিত কর্মক্ষেত্রে যাওয়া-আসা করেন (নিত্যযাত্রা দেখুন)।

সমার্থক নাম
-----------

নিত্যযাত্রী শহরকে ইংরেজিতে কম্যুটার টাউন বলা হয়। এছাড়া এটিকে ইংরেজিভাষী বিশ্বের বিভিন্ন দেশে "বেডরুম কমিউনিটি"[] (অর্থাৎ "শয়নকক্ষ সম্প্রদায়"), "বেডরুম টাউন" (অর্থাৎ "শয়নকক্ষ শহর"), "বেডরুম সাবার্ব" (অর্থাৎ শয়নকক্ষ শহরতলী), "ডর্মিটরি টাউন" ("আবাসিক শহর"), বা "ডর্মিটরি সাবার্ব" ("আবাসিক উপশহর") নামে ডাকা হতে পারে।[] জাপানে নিত্যযাত্রী শহরকে *ওয়াসেই-এইগো* বা "বেদ্দোতাউন" ("বিছানা শহর") নামে ডাকা হতে পারে। ১৯৫০-এর দশকে এগুলিকে নির্দেশ করতে "বহিঃশহর" (exurb)পরিভাষাটি ব্যবহার করা হয়েছিল। তবে বর্তমানে বহিঃশহর বলতে উপশহর ছাড়িয়ে দূরে অবস্থিত ও অপেক্ষাকৃত কম জনঘনত্ববিশিষ্ট লোকালয়গুলিকে "বহিঃশহর" নামে ডাকা হয়, যেখান থেকে নিত্যযাত্রীরা মূল শহরে যাওয়া-আসা করে।

কারণ
----

যখনও কোনও অঞ্চলের শ্রমিক বা কর্মজীবীরা যেখানে কাজ করে, সেখানে বসবাস করার আর্থিক সামর্থ্য রাখে না, তাদেরকে অপেক্ষাকৃত কম খরচে জীবনযাপনের সুবিধাবিশিষ্ট অপর একটি শহরে বাস করতে হয়। এভাবে নিত্যযাত্রী শহরগুলি গড়ে ওঠে। উদাহরণস্বরূপ, ২০শ শতাব্দীর শেষভাগে এসে ডট-কম বুদ্বুদ ও মার্কিন যুক্তরাষ্ট্রের আবাসন বুদ্বুদ ক্যালিফোর্নিয়ার মহানগর এলাকাগুলিতে আবাসনের ব্যয় নজিরবিহীনভাবে বৃদ্ধি পায়, ফলে ঐ মহানগরগুলির সংলগ্ন লোকালয়গুলিতে নিত্যযাত্রীর সংখ্যা বৃদ্ধি পায়।[] ২০০৩-এর হিসাব অনুযায়ী[হালনাগাদ] ক্যালিফোর্নিয়ার ট্রেসি শহরটির ৮০%-এরও বেশি অধিবাসী সান ফ্রান্সিসকো উপসাগর এলাকাতে কর্মরত ছিল।[]

কিছু কিছু ক্ষেত্রে অর্থনৈতিক অবস্থার পরিবর্তনের কারণে নিত্যযাত্রী শহরের জন্ম হতে পারে। ১৯৮০-র দশকে ইস্পাত শিল্পে ধসের কারণে ওহাইও-র স্টুবেনভিল ও পশ্চিম ভার্জিনিয়ার উইয়ার্টন শহরগুলি অতীতে স্বাধীন চরিত্রের অধিকারী হলেও বর্তমানে এগুলি বৃহত্তর পিটসবার্গ মহানগরীর নিত্যযাত্রী শহরে পরিণত হয়েছে।

১৯৮০-র দশকে জাপানে রেল পরিবহন ব্যক্তিমালিকানাধীন হয়ে যাবার পর থেকে ব্যবসায়িক সুবিধার জন্য ঐসব বেসরকারি রেল কোম্পানিগুলি রেলপথ সংলগ্ন এলাকাগুলিতে নিত্যযাত্রী শহর নির্মাণে ব্যাপক বিনিয়োগ করে ও সেই অনুযায়ী নতুন নিত্যযাত্রীদের সুবিধার্থে নতুন নতুন রেলস্টেশন নির্মাণের পাশাপাশি তাদের রেলগাড়ির সময়সূচী উপযোজিত করে নেয়।  এর বিপরীতে উত্তর আমেরিকার নিত্যযাত্রী শহরগুলির অধিবাসীরা সাধারণত ব্যক্তিগত মোটরগাড়িতে করে নিত্যযাত্রা সম্পাদন করে।

আরও দেখুন
---------

* মোটরযাননির্ভর নগরী
* দৈনিক পৌর ব্যবস্থা
* প্রান্ত নগরী
* রেলশহর
* উপনগরী
* অতিক্রমমুখী উন্নয়ন
* অতিক্রম-সন্নিকটস্থ উন্নয়ন
* অতিক্রমী গ্রাম
* কর্মক্ষেত্রে যাত্রা
* পৌর বিস্তার

তথ্যসূত্র
---------

1. ↑  "Mobilidade: paulistano leva uma hora e meia para ir e voltar do trabalho"। *Cidade de São Paulo* (Portuguese ভাষায়)। সংগ্রহের তারিখ ৪ ডিসেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "ベッドタウンの英語・英訳 - 英和辞典・和英辞典 Weblio辞書" ["Beddo Tawn" - English Translation, English-Japanese Dictionary, Weblio Dictionary] (Japanese ভাষায়)। ১২ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  Berube, Alan (২০০৬)। *Finding Exurbia: America's Fast-Growing Communities at the Metropolitan Fringe* (পিডিএফ)। Brookings Institution। ৪ ফেব্রুয়ারি ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ জুন ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Archived copy" (পিডিএফ)। *Office of Management and Budget*। ২০১৭-০১-২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৪-০৮-৩১ – National Archives-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  Harding, Robin (২০১৯-০১-২৮)। "Rail privatisation: the UK looks for secrets of Japan's success"। *Financial Times*। সংগ্রহের তারিখ ২০২৩-০৮-১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Central City White Flight: Racial and Nonracial Causes
* Rybczynski, Witold (Nov. 7, 2005). "Suburban Despair". *Slate*.
* Spectorsky, Auguste C. (১৯৫৫)। *The Exurbanites*। Lippincott, Philadelphia। OCLC 476943। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Lyman, Rick (2005). Living Large, by Design, in Middle of Nowhere *The New York Times*

টেমপ্লেট:Cities

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি

 |